

**Европейски бежански фонд Държавна агенция за бежанците при МС**

**Приложение № 5**

**Проект**

**Д О Г О В О Р**

Днес,……………..2015 г. в гр. София, подписаните от една страна:

**1.** **ДЪРЖАВНА АГЕНЦИЯ ЗА БЕЖАНЦИТЕ ПРИ МИНИСТЕРСКИЯ СЪВЕТ (ДАБ при МС),** с адрес: гр. София 1233, бул. „Княгиня Мария Луиза“ № 114 Б, БУЛСТАТ 831601932, представлявана от Васил Василев Върбанов – зам.-председател на ДАБ при МС, упълномощен със заповед № 03-28/15.01.2015 г. на председателя на ДАБ при МС и …………………………………………………….., наричани по-долу за краткост **ВЪЗЛОЖИТЕЛ**, от една страна,

и

**2. “……………………………………………...…“**, със седалище и адрес на управление ……………………………………………………………….., ЕИК…………………………, представляван/о ……………………………………………………………………………, наричан/о по-долу **ИЗПЪЛНИТЕЛ**, от друга страна,

на основание чл. 14, ал. 4, т. 2 и чл. 101е от Закона за обществените поръчки (ЗОП) във връзка с проведена обществена поръчка по реда и условията на глава осма „а“ от ЗОП се сключи настоящият договор за следното:

1. **ПРЕДМЕТ НА ДОГОВОРА**

**Чл. 1. (1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши на свой риск срещу възнаграждение следното: „Доставка на многофункционален пътнически автомобил за представители на уязвими групи (инвалиди) за Регистрационно-приемателен център – гр. София, териториално поделение на Държавна агенция за бежанците при Министeрския съвет“.

**(2) ИЗПЪЛНИТЕЛЯТ** извършва доставката съгласно одобрените от **ВЪЗЛОЖИТЕЛЯ** „Техническо предложение“ и „Ценово предложение“ на **ИЗПЪЛНИТЕЛЯ**, които са неразделна част от настоящия договор.

**ІI. СРОК ЗА ИЗПЪЛНЕНИЕ, ЦЕНИ И НАЧИН НА ПЛАЩАНЕ**

**Чл. 2. (1)** Срокът за изпълнение е ……………. /………………..../ дни и започва да тече от датата на подписването му.

**(2)** Общата цена на този Договор, която **ВЪЗЛОЖИТЕЛЯТ** ще заплати на **ИЗПЪЛНИТЕЛЯ** за изпълнение на доставката**,** съгласно офертата, е на стойност ……………………… (………………………..……..……………) лева без включен ДДС; ………………………. (………….…….……………………………) лева с включен ДДС; ………………………. (……………………………………………) евро.

**(3)** Цената включва всички необходими разходи на **ИЗПЪЛНИТЕЛЯ** за изпълнението до мястото на доставка.

**(4)** **ВЪЗЛОЖИТЕЛЯТ** изплаща еднократно сумата по цялата доставка. Плащането се извършва по банковата сметка на **ИЗПЪЛНИТЕЛЯ** след представяне на фактура, двустранно подписан приемо-предавателен протокол, с който се удостоверява извършването на доставката, сертификат за качество издаден от производителя/ите по европейските норми и стандарти и сервизна книжка на многофункционалния пътнически автомобил за представители на уязвими групи (инвалиди).

**(5)** Разплащането ще се извършва по банков път, чрез банков превод по банкова сметка на **ИЗПЪЛНИТЕЛЯ** в срок до 30 /тридесет/ календарни дни от доставката срещу документите, посочени в предходната алинея.

Разплащателна сметка на **ИЗПЪЛНИТЕЛЯ**

**БАНК:** …………………………………

**IBAN:** …………………………………

**BIC:** ……………………………………

**(6)** Средствата по този договор са осигурени, както следва: **75 % от Годишна програма 2013 на Европейски бежански фонд, Приоритет 1, Под-действие А1 и 25 % национално съфинансиране.**

**ІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 3.**  Доставката ще се осъществи със средства и персонал на **ИЗПЪЛНИТЕЛЯ.**

**Чл. 4. (1) ИЗПЪЛНИТЕЛЯТ** се задължава:

**1.** Да изпълни възложеното му от **ВЪЗЛОЖИТЕЛЯ** в срока по чл. 2 ал. 1.

**2.** Да достави многофункционалния пътнически автомобил за представители на уязвими групи (инвалиди) на адрес: Регистрационно-приемателен център - гр. София, ул. „Монтевидео“ № 21 А, като до приемането му от последния полага грижата на добър стопанин за запазването му.

**3.** Да постави за своя сметка стикер на многофункционалния пътнически автомобил за представители на уязвими групи (инвалиди) **за осигуряване на визуална идентификация с логото на Европейския съюз, включващо текст, че дейността е финансирана със средства по ЕБФ,** съгласно одобрен образец от **ВЪЗЛОЖИТЕЛЯ.**

**(2)** Всички вреди, нанесени на трети лица при изпълнение на доставката, се заплащат от **ИЗПЪЛНИТЕЛЯ.**

**(3)** Да спазва законовите изисквания, свързани с доставката, включително опазване на околната среда и безопасността на пътя.

**(4)** Всички санкции, наложени от общински и държавни органи, във връзка с доставката са за сметка на **ИЗПЪЛНИТЕЛЯ**. Всички вреди, нанесени на трети лица при изпълнение на доставката се заплащат от **ИЗПЪЛНИТЕЛЯ.**

**(5)** При сключване на договор/допълнително споразумение сподизпълнител/ли **ИЗПЪЛНИТЕЛЯТ** в срок от 3 (три) дни изпраща оригинален екземпляр от договора/допълнителното споразумение на **ВЪЗЛОЖИТЕЛЯ** при спазване на разпоредбите на раздел VII от ЗОП.

**Чл. 5.** **ИЗПЪЛНИТЕЛЯТ** има право:

**(1)** Да иска от **ВЪЗЛОЖИТЕЛЯ** необходимото съдействие за изпълнение на доставката.

**(2)** Да иска от **ВЪЗЛОЖИТЕЛЯ** приемане на многофункционалният пътнически автомобил за представители на уязвими групи (инвалиди), в случай, че същият отговарят на техническите изисквания.

**(3)** Да иска уговореното по-горе възнаграждение за доставката.

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 6. ВЪЗЛОЖИТЕЛЯТ** е длъжен:

**(1)** Да окаже необходимото съдействие на **ИЗПЪЛНИТЕЛЯ** за изпълнение на възложената му доставка.

**(2)** Да приеме доставката от **ИЗПЪЛНИТЕЛЯ**, в случай, че отговаря на техническите изисквания.

**(3)** Да приеме изпълнение на дейност по настоящия договор, за която изпълнителят е сключил договор за подизпълнение, в присъствието на изпълнителя и подизпълнителя.

**(4)** Да заплати на **ИЗПЪЛНИТЕЛЯ** уговореното възнаграждение. При сключен договор за подизпълнение по настоящия договор, **ВЪЗЛОЖИТЕЛЯТ** извършва окончателното плащане след като получи от изпълнителя доказателства, че е изплатил на подизпълнителя/ите всички работи по реда на предходната ал. 3.

**Чл. 7. ВЪЗЛОЖИТЕЛЯТ** има право:

**1.** Да иска от **ИЗПЪЛНИТЕЛЯ** даизпълни възложената доставка в срок и без отклонения от поръчката.

**V. КОНТРОЛ НА КАЧЕСТВО**

**Чл. 8.** При доставка **ИЗПЪЛНИТЕЛЯТ** е длъжен да предостави на **ВЪЗЛОЖИТЕЛЯ** техническата му документация, както и документи за качество, гаранционни карти и сертификати издадени от производителя.

**VІ. ПРИЕМАНЕ НА ДОСТАВКАТА**

**Чл. 9. (1) ИЗПЪЛНИТЕЛЯТ** е длъжен да достави многофункционалния пътнически автомобил за представители на уязвими групи (инвалиди) в срока по чл. 2, ал. 1 отнастоящия договор.

**(2)** Доставката се извършва на адрес на **ВЪЗЛОЖИТЕЛЯ**, както следва: Регистрационно-приемателен център - гр. София, ул. „Монтевидео“ № 21 А.

**Чл. 10. (1)** При финализиране на доставката **ИЗПЪЛНИТЕЛЯТ** отправя уведомление до **ВЪЗЛОЖИТЕЛЯ** да направи оглед и да приеме многофункционалния пътнически автомобил за представители на уязвими групи (инвалиди).

**(2)** Предаването се извършва с двустранен приемо-предавателен протокол, в който се описва доставката, както и дали е спазен срокът за изпълнение на настоящия договор.

**(3)** В протокола по предходната алинея могат да се посочат срокове за отстраняване на констатираните недостатъци, като тези срокове не се отразяват на крайния срок, уговорен в настоящия договор.

**Чл. 11.** Когато **ИЗПЪЛНИТЕЛЯТ** се е отклонил от поръчката или стоката му е с недостатъци, **ВЪЗЛОЖИТЕЛЯТ** има право да откаже нейното приемане и заплащането на част или на цялото възнаграждение, докато **ИЗПЪЛНИТЕЛЯТ** не изпълни своите задължения по договора с цел доставка на обекта.

**Чл. 12.** В случаите по предходния член, когато отклоненията от поръчката или недостатъците при изпълнението са съществени, **ВЪЗЛОЖИТЕЛЯТ** има право да определи подходящ срок, в който **ИЗПЪЛНИТЕЛЯТ** безвъзмездно да отстрани недостатъците.

**Чл. 13.** Контрол по изпълнението на договора, от страна на **ВЪЗЛОЖИТЕЛЯ**, се осъществява от Николай Керелски - началник отдел „Управление на собствеността и материално-техническо осигуряване“, дирекция „Управление на собствеността и обществени поръчки“, а организация по изпълнението му се осъществява от Иван Иванов, старши експерт в отдел „Управление на собствеността и материално-техническо осигуряване“, дирекция „Управление на собствеността и обществени поръчки“.

**VІI. ГАРАНЦИОННИ УСЛОВИЯ**

**Чл. 14. (1) ИЗПЪЛНИТЕЛЯТ** поема следните гаранции:

Гаранционен срок в месеци за доставения многофункционален пътнически автомобил за представители на уязвими групи (инвалиди) ………… /………………/ месеца или пробег 150 000 км., считано от датата на подписване на приемо-предавателния протокол, при спазване условията за правилна експлоатация на автомобила.

**(2)** За появилите се в гаранционния срок дефекти и недостатъци **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ.**

**Чл. 15. (1)** **ИЗПЪЛНИТЕЛЯТ** е длъжен в 2-дневен срок от уведомлението да отстрани повредата за своя сметка. В случай, че горния срок не може да бъде спазен поради независещи от **ИЗПЪЛНИТЕЛЯ** обстоятелства, страните се договарят писмено за удължен разумен срок.

**(2)** След изтичане на срока в ал. 1, **ВЪЗЛОЖИТЕЛЯТ** може и сам да отстрани повредата, като **ИЗПЪЛНИТЕЛЯТ** му възстанови направените разходи. Тази уговорка е независима от уговорените по-долу санкции и неустойки.

**VІІІ. НЕИЗПЪЛНЕНИЕ. ОТГОВОРНОСТ**

**Чл. 16. ИЗПЪЛНИТЕЛЯТ** отговаря за действията на трети лица, допуснати от него до обекта, като за свои действия.

**Чл. 17.** При забава и некачествено изпълнение **ИЗПЪЛНИТЕЛЯТ** дължи неустойка в размер на 0,2 % /нула цяло и два процента/ на ден от стойността на несвършената в срок доставка, но не повече от 10 (десет) % от посочената стойност. **ВЪЗЛОЖИТЕЛЯТ** има право да задържи предявената неустойка от дължимото плащане по договора.

**Чл. 18.** При закъснение в сроковете за плащане **ВЪЗЛОЖИТЕЛЯТ** дължи на **ИЗПЪЛНИТЕЛЯ** неустойка в размер на законната лихва върху дължимата сума за всеки ден закъснение, но не повече от 10 (десет) % от стойността на договора, като същата се начислява след изтичане на един месец.

**Чл. 19.** При неизпълнение на този договор всяка от страните дължи обезщетение за причинените вреди, при условията на гражданското и търговското право.

**ІХ. ФОРСМАЖОРНИ ОБСТОЯТЕЛСТВА**

**Чл. 20.** Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила.

**Чл. 21.** Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

**Чл. 22.** Страната, която не може да изпълни задължението си поради непреодолима сила, е длъжна в тридневен срок от настъпването и да уведоми другата страна в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.

**Х. УВЕДОМЛЕНИЯ**

**Чл. 23.** **(1)** Всички съобщения и уведомления между страните, отнасящи се до настоящия договор, следва да бъдат в писмена форма – чрез факс, препоръчани писма с обратна разписка или по електронен път на посочените по-долу електронни адреси.

**(2)** Всички подобни известия и съобщения влизат в сила от датата на получаване.

**(3)** Адресите на страните за получаване на съобщения и уведомления са както следва:

**ВЪЗЛОЖИТЕЛ:**

Държавна агенция за бежанците при Министерския съвет

бул. „Княгиня Мария Луиза“ № 114 Б

1233 София

Лице за контакти: Иван Иванов

ФАКС 955 94 76, ТЕЛ. 02/80 80 927, E-MAIL: sar@saref.government.bg

**ИЗПЪЛНИТЕЛ:**

“………………………………”

гр. ……………………………

Лице за контакт: ………………………………………

Тел. ……………………..; e-mail: …………………….

**(4)** При промяна на адреса, посочен в предходната алинея, съответната страна е длъжна да уведоми незабавно в писмена форма другата страна.

**ХІ. ПРЕКРАТЯВАНЕ НА ДОГОВОРА**

**Чл. 24.** Настоящият договор може да бъде прекратен:

**1.** С изпълнението на всички задължения на страните;

**2.** По взаимно съгласие между страните, изразено в писмена форма;

**3.** При настъпване на обективна невъзможност за изпълнение на възложената работа;

**4.** При виновно неизпълнение на задълженията на една от страните по договора.

**5.** При невъзможност за осигуряване на финансов ресурс с едностранно предизвестие от страна на **ВЪЗЛОЖИТЕЛЯ.**

**Чл. 25.** За неуредените с този договор въпроси се прилагат разпоредбите на българското законодателство.

**Чл. 26.** Възникналите спорове ще се разрешават пред компетентния съд.

Настоящият договор се подписа в два еднообразни екземпляра - един за **ИЗПЪЛНИТЕЛЯ** един за **ВЪЗЛОЖИТЕЛЯ.**

**Приложения:**

1. Техническото предложение от офертата на Изпълнителя;

2. Ценовото предложение от офертата на Изпълнителя.

**ЗА ВЪЗЛОЖИТЕЛ: ЗА ИЗПЪЛНИТЕЛ:**

**……………………………... „……………………………………“**

**………………………………. ……………………………………..**

**……………………………… ……………………………………..**